Tawuri-a i yesɛan yinzan, tekka-d seg lsas-nsen, seg wayen sɛan d azal d twuriwin deg tudert n yimdanen. Ɣef waya, di tmetti n Leqbayel ad d-naf asemres n yinzan yettili deg umeslay n yal ass, yesɛa azal ameqqran; yes-s i yettiwzil wawal, tettban-d tidet s tikti ines. Asexdem- nsen daɣen, ur yettili ara kan i ucebbeḥ n yinnan, maca yesɛa iswi deg usnerni n yinumak d lemɛani. Aseqdec n yinzi, yezmer yes-s umdan ad yessexsi cwal i d-yellan ɣas ma meqqer, iɣelleb tidet ɣef lekdeb, neɣ lḥeqɣef lbaṭel (Y. Nacib, 1990: 22) .